CELEX: C2006/310/07
Language: el
Date: 2006-12-16 00:00:00
Title: Υπόθεση C-400/06: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Ολλανδία) στις 26 Σεπτεμβρίου 2006 — Codirex Expeditie BV κατά Staatssecretaris van Financiën

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/4
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Ολλανδία) στις 26 Σεπτεμβρίου 2006 — Codirex Expeditie BV κατά Staatssecretaris van Financiën
   (Υπόθεση C-400/06)
   (2006/C 310/07)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   
      Αναιρεσείουσα: Codirex Expeditie BV
   
      Αναιρεσίβλητος: Staatssecretaris van Financiën
   Προδικαστικά ερωτήματα
   
               1.
            
            
               Έχει η κλάση 0202 30 50 της ΣΟ την έννοια ότι κατεψυγμένο κρέας (χωρίς κόκαλα), που προέρχεται από το περιγραφόμενο στη συμπληρωματική σημείωση 1, A, στοιχείο η 11, στο κεφάλαιο 2 της ΣΟ μέρος των μπροστινών τετάρτων του βοοειδούς μπορεί να θεωρηθεί ότι κατατάσσεται σ' αυτή την κλάση μόνον εφόσον αποτελεί συμπαγές τεμάχιο κρέατος;
            
         
               2.
            
            
               Αν η απάντηση στο πρώτο ερώτημα συνεπάγεται ότι επίσης χύδην τεμάχια κρέατος μπορούν να θεωρηθούν ότι κατατάσσονται στην κλάση 0202 30 50, αρκεί τότε για την κατάταξη σ' αυτή την κλάση η διαπίστωση ότι η εισαχθείσα παρτίδα κρέατος αποτελείται από τεμάχια κατεψυγμένου κρέατος που προέρχονται, όλα, από τα περιγραφόμενα στη συμπληρωματική σημείωση 1, A, στοιχείο η 11, στο κεφάλαιο 2 της ΣΟ μέρη των μπροστινών τετάρτων ή πρέπει αυτή η παρτίδα κρέατος ως σύνολο ή ως προς τα χωριστά μέρη της (τα χαρτοκιβώτια) να πληροί επί πλέον άλλα χαρακτηριστικά ή ιδιότητες;